जापान ने सेकेंड वर्ल्ड-वॉर में गुलाम बनाकर टॉर्चर किया था, महिलाओं से हुआ था मास रेप
Japan-South Korea relationship सेकेंड वर्ल्ड वॉर में किए गए जापान के युद्ध अपराधों के लिए साउथ कोरिया की सरकार अपने लोगों को हर्जाना देगी।  साउथ कोरिया के विदेश मंत्री पार्क जिन ने सोमवार को इसकी घोषणा की है।
सेकेंड वर्ल्ड वॉर में किए गए जापान के युद्ध अपराधों के लिए साउथ कोरिया की सरकार अपने लोगों को हर्जाना देगी। साउथ कोरिया के विदेश मंत्री पार्क जिन ने सोमवार को इसकी घोषणा की है। दरअसल, जापान ने द्वितीय विश्व युद्ध में साउथ कोरिया के कई लोगों को गुलाम बनाकर रखा था। वहां की महिलाओं से मास रेप किए थे।
इस मामले को लेकर वहां के लोग सालों से जापान से हर्जाना देने की मांग कर रहे हैं। वो चाहते हैं कि जापान अपने युद्ध अपराधों को लेकर आधिकारिक तौर पर माफी भी मांगे। दोनों देशों के बीच इस मुद्दे को लेकर काफी सालों से विवाद जारी था। जिसकी वजह से एशिया में चीन के खिलाफ लड़ाई में एक साथ होने के बाद भी दोनों देशों के रिश्तों में कड़वाहट थी।
जापान के अपराधों का खामियाजा साउथ कोरिया उठाएगा
पहले ऐसी अटकलें लगाई जा रही थी कि जापान ही सेकेंड वर्ल्ड वॉर के दौरान किए गए अपने अपराधों के लिए हर्जाना देगा, लेकिन सोमवार को साउथ कोरिया के विदेश मंत्री ने इसका सटीक जवाब दिया है।उन्होंने साफ किया है कि अलग-अलग कंपनियों और NGO की सहायता से डोनेशन लेकर ये हर्जाना पीड़ित लोगों और उनके परिजनों को दिया जाएगा।
विदेश मंत्री ने कहा कि अभी समय है कि साउथ कोरिया और जापान अपने पुराने मतभेद भुलाकर नई शुरुआत करें। हालांकि उन्होंने मित्सुबिशी समेत जापान की कई कंपनियों से भी अपील की है कि वो भी इसमें अपना योगदान दें।
अमेरिका ने प्लान की तारीफ की
अमेरिका के लिए ये काफी अहम है कि वो एशिया में चीन के असर को कम करने के लिए इन दोनों देशों को साथ लेकर आए। AP की रिपोर्ट के मुताबिक इसके लिए जरूरी होगा की पहले दोनों देशों के बीच के रिश्तों को सुधारा जा सके। अमेरिका ने सोमवार को साउथ कोरिया के हर्जाने वाले प्लान को सराहा है और ऐतिहासिक बताया है।
हालांकि, साउथ कोरिया के लोग हर्जाने के प्लान से खुश नहीं हैं। युद्ध अपराध के पीड़ितों के वकील लिम जे संग ने कहा है कि इस प्लान से कोरिया की सरकार ने जापान को जीत दिला दी है। जापान कहता रहा है- हम अपने अपराधों के लिए एक कौड़ी तक नहीं देंगे। वो अपने मकसद में कामयाब हुए हैं।
​​​​​​